Rikunarita-ORG/Wikinium huggingface dataset:
# Викитеке

Wikisource логотип
Виките́ке (англичанла *Wikisource*) — эрыкан книгагудо — «Викимедиа» коммерцдыме фондын проектше. Яра шарлыше, тӱрлӧ йылме дене возалтше текст-влакым ик вере погашлан негызлалтын. Проект шке пашажым 20 Пеледыш 2003 ийыште тӱҥалын.  интернет-адрес дене верланен. Сервер-влак Майами олаште верланеныт. «Викитеке» мут мучаш «библиотека» мутын мучашыжым налын; савыкталтше книга, журнал, газет-влакым арален кодымо вер семын Викитекым аклаш лиеш.

## Правам аралымаш

*Тӱҥ статья (рушла): Викитека: Авторские права*
Кеч-могай возымашым Викитекыш вераҥдаш огеш лий. США-се да Флорида сайтысе тӧртык-влак почеш тиде текстым кеч кӧ кучылт кертшаш, тыгакак Россий Федерацийысе тӧртык-влак почеш нине текст-влак эрыкан лийшаш улыт. Автор-права шотышто Викитеке шке тӱткын эскера.

## Мом Викитекыште савыктыман

1. Автор-влак ончыч шке текстыштым савыктеныт гын веле. Викитекыште тыршыше-влакын возымыштым Викитекышке савыктыман огыл.
2. Оригинал текст гыч кусарымашым. Кусарыше семын Викитекыште тыршыше-влакат лийын кертыт.
3. Уло калык кӱкшытан але кугыжаныш кӱкшытан историй документ-влакым
4. Викитекыште савыктыме автор-влакын произведений спискыштым.

Тыгак, тиддеч ончыч савыктыме публикаций гыч иктаж-могай ужашым савыкташ лиеш:

1. Математик данныйым, формулым, таблицым.
2. Программе-влакын тӱҥалтыш кодшым.
3. Статистик иктешлымашым (сайлымаш иктешлымашым, мутлан).

## Марий Викитеке

Марла возымо икымше текстым Викитекышке 2013 ий тӱҥалтышыште савыктыме. Тиде Чавайнын «Ото» почеламутшо лийын.  порталыште марий йылме дене 0 лаштык уло. Но ик лаштык - кажне гана ик произведенийлан ок шотлалт. Кужу произведений-влакым, мутлан, Чавайнын «Элнет» романжым икмыняр ужашлан шелме. Кажне ужаш - посна лаштыкыште. Тыге лудашат йӧнанрак, савыкташат куштылгырак. Марий Викитекыште текст-влакым вераҥдыме годым кажне текстшым «Meadow Mari» категорийыш пуртыман.

|  |  |
| --- | --- |
|  | Викитеке Викитекыште? |
|  | Викитеке Викиклатыште? |
|  | Викитеке Мета-викиште? |
# 28 пеледыш

|  |
| --- |
| ← **пеледыш** → |
| Шч | Кш | Вр | Из | Кг | Шм | Рш |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |   |   |   |   |   |
|   |   |   |   |   |   |   |
| 2026 ий |

**28 пеледыш** (28 июнь) — григориан кечышот почеш идалыкын 179-ше (кужемдыме ийлаште — 180-ше) кечыже. Идалык пытыме марте 186 кече кодеш.

## Пайрем да памятный дате-влак

* Казахстан, Связь да информаций пашаеҥ-влакын кечышт.
* Украина, Конституций кече

## Лӱмгече

* Танле (православный) лӱм-влак: Виссарион, Елисей, Ефим, Илларион, Иона, Софрон, Сусанна, Фёкла.
* Католик: Гервасий, Протас, Ромуальд.

## Событий-влак

*Тугак ончо: Категорий:Пеледыш тылзын 28 кечысе событий-влак*

* 1919 — Версальыште вашкелшыкым пеҥгыдемденыт. Тушто Икымше тӱнямбал сарым иктешленыт.
* 1946 — Горькийысе автозаводышто «Победа» машинам ыштен луктыныт.

### Марий тӱняште

* 1991 — Финн-угор писатель-влакын ассоциацийштым чоҥымо.

## Шочыныт

*Тугак ончо: Категорий:Пеледыш тылзын 28 кечынже шочшо-влак*

* 1950 — Галина Васильевна Богданова, тазалык аралтыш пашаеҥ. Шернур посёлкышто шочын. Паша корныжо Йошкар-Оласе эмлыме вер дене кылдалтын: тыште уста специалист терапевтлан тырша. Тиде суапле пашажлан тудо Россий Федерацийысе тазалык аралтышын отличникше лӱм дене палемдалтын.
* 1975 — Светлана Фёдоровна Пехметова, марий журналист, Марий Эл Республикысе Олык Ипай лӱмеш Кугыжаныш самырыктукым премийын лауреатше (2004), Марий Эл Республикын сулло журналистше (2019).

## Коленыт

*Тугак ончо: Категорий:Пеледыш тылзын 28 кечынже колышо-влак*

* 1988 — Валентин Исенеков, марий серызе, почеламутчо, журналист, СССР Серызе-влак ушемын йыжъеҥже (1988).

## Калык пале

**Фитын кечыже**. Ты кече деч вара нимомат ӱдаш ок лий улмаш. Шнуй Фитлан калык шолдыра вольык таза лийже манын юмылтеныт.

|  |  |
| --- | --- |
|  | 28 пеледыш Викиклатыште? |